Lino Sikukazya-Kristu Watondezyegwa Ncobeni! Print\nLino Sikukazya-Kristu Watondezyegwa Ncobeni!\nMasimpe Aayelebwa Mumbali\nSikukazya-Kristu. Eeli bbala kuligama lwalyo lilikke, liletela mizeezo yacifwanikiso cabusofwaazi butaambiki: muntu umwi nokuba nkamu imwi iicizya kumbelaa mazuba, eeyo iyoosungilizya mukowa wabantu muzyintu zyabucenjezu alweeno luzinga kapati. Mbokuli kunyina muntu uuyanda kuyungwa maanu nokuba kweendelezyegwa munzila yakucengwa, kuli mizeezo minjaanji iijatijikizya muntu ooyo; eeyo mizeezo yeezyeezya buyo nzila zyaandeene kuganta akutondeka kuti nguni Sikukazya-Kristu.\nTwaambo tunjaanji tulipedwe, mukusoleka kuganta kutondeka kuti nguni Sikukazya-Kristu. Kunyina muntu weelede kucengwa pe. Ibbaibbele lilitonkomene kusalazya akutondezya kuti nguni mwini ooyo Sikukazya-Kristu.\nZyuulu zyuulu zyazikombelo eezyo zyili kulubazu lwaba Sikukazya, nzyezyipede mizeezo yamusyobo ooyu minjaanji. Mizeezo iipedwe, itaalukila kuzwa kuli yeeyo ilaa twaambo tunjaanji mbuli yakuti (Sikukazya-Kristu mulazyo uusofweede mubyaabi, ngu Mozilemu nanka daimona) kusikila kuli yeeyo iigaminina kutondeka muntu umwi mbuli yakuti (Sikukazya-Kristu ngu dyabooli uuli munyama yabuntu naa ngu Barack Obama Muleli waku Amelika). Kumwi kweezyeezya nkwakuti, Sikukazya-Kristu ngu poopo nanka muntu wakali musyule lyesu kapati, mbuli muleli wa Loma ooyo walo wakazyibidwe kuti wakali kutundulula akupenzya Bana Kristu mbuli (Nero, Diocletian, Julian, Caligula, abamwi mbuli baaba.)\nBakatolika baku Loma, aabo balaa nkamu yabuna Kristu yiinda kukomena, abalo bakataminina kuti Sikukazya-Kristu muntu wanyama muzumi uupona ncobeni. Balo baamba kuti:\nSikukazya Kristu muntu umwi kutali poopo, wiiminina sinkondonyina wa Kristu. Eeci ncecilesya kuzwangana akataa baabo bapandulula kuti Sikukazya-Kristu mbabaabo boonse antoomwe bazangila Yahushua Kristu, nanka mfulumende yabu Poopo. . . . Ciimo ca muntu Sikukazya-Kristu ooyo tacikabi ciimo ca daimona, mbuli bamwi balembi bansiku mbubaali kusyoma kuti ciyoocitika boobo; alimwi takabi muciimo ca dyabooli, kazyaluludwe mubuntu bwanyama bwa Sikukazya-Kristu pe, nokuba uuzwa kunzubo zyaba Juuda pe . . . .1\nKuli masimpe asyoonto mumizeezo eeyi. Ibbala lyakuti “sikukazya-kristu”, lizwa kubbala lyaci Giliki lyakuti, ἀντίχριστος (#500:antichristos).\nAntichristos caamba kuti ooyo ‘uuzwangene a Kristu”2 nanka yooyo uuli mucibaka “kuleka Kristu”, alimwi antela, kusanganya mabala obile aatalisya mabala aayo, nkokwaamba kuti, “ooyo, uulipeekezya kuba mucibaka ca Kristu, uukazyana a Kristu alimwi waatula Kristu mubusena Bwakwe. . . . antichristos ulakaka makani aakuti Yahushua naakali muzumi munyama yabuntu ngo Kristu wesu wancobeni (2 Johani 1:7); pseudochristos (5580)utonkomene kulyaamba kuti walo ngo Kristu.3\nKaambo kali mubupanduluzi bwamizeezo yoonse eeyi nkakuti eeyi mizeezo itongomene kusyaanikizya makani woonse kucintu comwe buyo. Kuti twavwuntaulisya mucishinshimi, inga twalibonena kacituyubunwida kuti nguni wini Sikukazya-Kristu, alimwi eeci ncintu cipati.\nMANGWALO AYUBUNUNA KUTI CIKOMBELO CAKATOLIKA CA LOMA LWACO KUCIGAMA, NCECIBELESYO CA SIKUKAZYA-KRISTU EEYO YAAMBILIZYIGWA MU BBAIBBELE\nNkamu ya World’s Last Chance isyoma kuti, bumboni buyobolodwe oobo buli mu Mangwalo, butuyubunwida kuti Cikombelo ca Roman Catholic Church lwaco kucigama njenzila amfulumende ya sikukazya-kristu ooyo ngolyaambilizya Bbaibbele. Mitabi yacikombelo eeci itaalukila kumabazu aanyika acisi cili coonse atalaa nyika. Zikolo zyaco nzyezyeendelezya mizeezo yabantu amilawo iibelesyegwa kwamisela minjaanji atalaa nyika. Musyobo wamipailo yacikombelo eeci, njenzila mpati atalaa nyika yakubunganya makani atwaambo tujatikizya muntu omwe omwe anyika. Simukazya-Kristu lwakwe mwini uli mubuntu bwa Poopo Francis aciindi cino, ooyo ngotusyoma kuti ngomwami walusele eighth and alimwi ngo poopo wamamanino pope ooyo ngolyaambilizya Bbaibbele mu Ciyubunuzyo 17 Revelation 17.\nMuzeezo wakuti poopo ngo Sikukazya-Kristu wakatalikila mumusela wakkumi awumwi, kuzwa kuciindi ca Mufutuli wesu, nokuba kuti tiiwakazwidilila kubaa mpuwo kusikila niwaatalika kuyiisyigwa azikombelo zya Basikukazya Babambulula mumusela wakkumi awumwi. Martin Luther wakalemba kuti bupoopo “tacili acimbi pe, pele mbulelo bwa Bbabbuloni alimwi ngo Sikukazya-Kristu wini. Nkaambo nguni mulombwana wacibi ooyo mwanaa lunyonyooko, pele tee kayi nguyooyo wiindizya cinyonyoono akunyonyooka kwa mizimo yabantu mucikombelo eeco kwiinda mukuyiisya kwakwe; eelyo nacikkede mucikombelo akulipeekezya kuba Leza? Zyoonse zyiga eezyi mumazyalane manjaanji aakainda lino zyakazuzikwa abulwani bwabu poopo"4\n“KAAMBO KENI SWEBO NCITWAAPAMBUKILA KUZWA KULI POOPO ABATOBELI BAKWE NKAAKA: KWIINDA MUZILEMBEDWE ZINJAANJI ZYA CIKOMBELO CESU, MUJWI LYAKAYOYELWA MOZA, MUZISHINSHIMI ZYAAMBILIZYA MAZUBA AACIZYA KUMBELE AMUCIIMO CIINDENE CABUPOOPO, KWAKATONDEZYEGWA CAKUTAMAMANYA AKUTEENKELA KUTI POOPO ABASIMILIMO BAKWE NGO SIKUKAZYA-KRISTU MUPATI, ALIMWI AKUTI BULELO BWAKWE NGO BBABBULONI WANCOBENI. NGO MULONGA ALIMWI MBABANYINA BAKUKOMBA MITUNI KUSESEMYA KOONSE.”\n(FLACIUS, ETLICHE HOCHWICHTIGE URSACHEN UND GRUNDE, 1570.)\nInzila yabulelo bwa Sikukazya-Kristu, njenzila ntaanzi ya Cikombelo ca Katolika caku Loma, alimwi kutobela waawo, boonse abaabo bakazandauka akutalikila kuzwa mucikombelo eeci, “daughters” –mbuli Zikombelo zyaba Sikukazya eezyo zyilemekezya poopo kwiinda mukuzumanana kukomba mu mazuba aajanwa mukkalenda lyabupoopo papal calendar. Nkuuli nyina wazyikombelo ooyu abana bakwe basimbi baandeene aabo bakapambukana alakwe, ooko jwi lyokwa Yahuwah nkolipeda kulailila kwalusinizyo kuti: Kamuzwa muli nguwe, nobantu Bangu “Go out of her, My people!”\nBukatolika mbobweelela masimpe ncociiminina kuba “sikukazya-kristu” nkaambo kakuti ziiyo zyabo ( eezyo zyakatola nzubo amikowa yabantu yoonse mubuzike akujaya zyuulunzuma zyabantu) “nzyezyikazya Kristu.” Eezyi zyiiyo zyilakazyana kapati akuyiisya kwa Yooyo uulaa luzyalo alimwi Uulitola ansi; Ooyo wakatumidwe “Koompolweda lwaanguluko kubazike akubonya baabo boofweede, Kupa lwaanguluko kuli baabo badyaaminidwe akutundululwa.” (Luuka 4:18)\nPoopo Francis awalo mucishinshimi ngo Sikukazya-Kristu nkaambo walo ncobeni nguulibikkide mucibaka “ kutali Kristu.” Bakatolika bayiisya kuti poopo ulisetekene, “nguuli mucibaka ca Kristu” nanka kuti ngo “Kristu atalaa nyika eeyi.” Vicar ndibbala lya Cikuwa lizwa kubbala lyaci Latini lyakuti, vicarius, nanka kwaamba kuti “mucibaka ca. Alyalo Ibbuku lya Catholic Encyclopedia lilembedwe kuti:\nUuli mucibaka cokwa Kristu (Lat. Vicarius Christi), izina lyamulimo wa poopo eelyo liiminina kuti walo nguuyinda kubaa nguzu atalaa boonse mumweenya mulengalenga woonse, mubulemu amukweendelezya milawo, atalaa Cikombelo ca Kristu. . . . Izina lya Uuli mucibaka ca Kristu , ndelyaamba mulimo wini ngwacita mu Cikombelo atalaa nyika, ooyo ngomulimo uupedwe nguzu zya Kristu anguzu zyakwiiminina eezyo zyizwa kuli Nguwe. . . . Izina lya Uuli mucibaka ca Leza eelyo ndyaakali kubelesya Nicholas III . . . ndelyeelene azina lya Uuli mucibaka cokwa Kristu.5\nSinguzuzyoonsekunyina pe naakalailila naba ni kuti amwaatule Walo kuzwa acuuno Cakwe, nokuba Mwanaakwe, atalaa nyika eeyi pe. Aabo bataminina boobo, bacita mulandu wakutukila Bulelo bwa Kujulu.\nKubambulula ooko nkobakatalisya Basikukazya kwakamunikila atalaa tusimpe tunjaanji twa Kujulu, ooto twakasindailidwe akudyaamininwa kwaciindi cilamfu loko kunsaa ziyanza zyatombe azilengwa zyitaluleme zyabantu. Nguzu zyakasimpe zyakamwesyela mizeezo yabantu bakali mumusinze wakubula luzyibo lwa kasimpe akubakwela kuzwa mukulubila kwa Bukatolika. Kulesya-Kubambulula yakali nzila imwi poopo njaakabelesya kuciindi eeco, kuti alesye bantu Bazangila cikombelo cakwe kwiinda mukusoleka kubapandulwida masimpe aabo Basikubambulula bakali kutamikizya cikombelo ca Katolika kuti ncikombelo ca Sikukazya-Kristu. Mpoonya kuzwa waawo, abalo bakatalika kupindaula busanduluzi bwa zishinshimi kutegwa basise masimpe aali mucishinshimi, mbwaanga akali kutondezya kuti poopo mwini ngo Sikukazya-Kristu.\nTyanka aawa kuti ulibalile cikonkezyo cabudyabooli caba Jesuit!\nImbungano ya Jeesu , naa Jesuit Order, yakalengwa mu 1540 kubambilwa mulimo wini wakumwaya musyobo wabuna Kristu wa Bukatolika kunyika yoonse. Kusandula ba Mozilemu akali ngamakanze mataanzi. Eeyi nkamu yakalengwa a Ignatious Loyola, ooyo wakali silumamba aciindi cimwi mubuumi bwakwe, a Francis Xavier, ooyo ba Jesuit ngobaamba kuti ngo “Basikalumamba bokwa Leza.” Nokuba kuti eeyi mbungano tiiyakalengelwa kucengulula Busikukazya,6 eeyi nkamu yakafwamba kucenguluka akubikkila maanu kukupindaula ncibaali kuyiisya Basikukazya akusandula baabo mbibaasandwide kale.\nEeyi Mbungano yaba Jesuit yakafwamba kubaa nguzu cabucenjezu akusisikizya behind-the-scenes influence, pele tiibakajisi umwi akati kabo kuti abe poopo. . . kusikila mumwezi wa Miyoba 13, 2013, eelyo Jorge Mario Begoglio waku Argentina naakanjizyigwa mumulimo akukkazyikwa acuuno cipati His Holiness Francis, Bishop of Rome, Vicar of Jesus Christ, akuba poopo wa 266th mumulongo waba poopo. Francis, walusele alimwi poopo wamamanino ooyo wakaambilizyigwa mu Ciyubunuzyo 17, ulaandeene munzila zinjaanji kuli bamwi. Walo ngo poopo mutaanzi uuzwa ku Amelika, poopo mutaanzi kuzwa “Kucooko cakumusanza lya Nyika,” ngo poopo mutaanzi akataa ba Jesuit, alimwi ngo poopo mutaanzi uutali wakunyika yabukuwa mumyaka ili cuulu, myaanda yobile, makumi ciloba ayibili!\nBweendelana makani aakuti Francis ngo poopo mutaanzi akataa ba Jesuit alimwi aciindi comwe nceenya kali poopo walusele wacishinshimi, tacili cintu ncotunga twayeleba mumbali pe. Bantu bamwaya milumbe ku NBC News World, bakafwamba kutondeka kuti ncintu cilemu alimwi cilaa makani mapati kuti Begoglio wakatanta cuuno camulimo mupati wabu poopo, kabaamba kuti: “Pope Francis ulaandeene kutali buyo kuti ngo poopo mutaanzi kuzwa kubbazu lya Amelika lyaci Latini. Ngu poopo mutaanzi, uutondezya kucengulula akutonkomeka ciyanza cakuyiisya Bukatolika bwa Cikombelo.”7\n"Ndayungizya kwaamba kuti Ime, kufumbwa ndajana ciindi cibotu ndiyoolwana nkondo iteenkeli, cakusisikizya nokuba antangalala, boonse aabo bazangide, Basikukazya aBaangulukide, mbweenya mbuli mbweendelezyegwa kucita kuti ndibamwayaule akubajaila limwi boonse atalaa nyika; alimwi kuti Ime kunyina ngweyooyenkela kujaya naba uula myaka iili buti, naba musankwa naa musimbi nokuba muciimo ncabede; alimwi kuti ndiyoobasina, akubanyonyoona, akubabizyika acikko, kubazapaula, kubasina akubazikka kabalanga aaba bazangi batakwe mpuwo, kubakwamuna mada aabo amada aabamakaintu babo, kusyodaula akufwanyauna mitwe yabavwanda babo kubwaanda, kutegwa ndimwaye luzubo lwabo loonse kukabe kutamani." (Taken from the Jesuit Oath)\nMichael J. Sheeran, mupaizi waba Jesuit, alimwi Muleli wa Mbungano yazikolo zyaba Jesuit Zipati, wakainduluka kwaambwa ncaakaamba muli basikapelele baku NBC, eelyo naakali kwaambilizya makani aabuumi bwakuumunizya bwa Francis butakwe zyakulikulaika eelyo naakali kkadinalo ku Argentina.\nPeleooko kubula zyakulikulaika nkokusisikizya makanze aali mbuli lubulo aatonkomene kutonkela kumbele milazyo yaba Jesuit kapati mumakani aaziiyo zyaciyanza ca Bukatolika akukwabilila bacete abatundululwa, mbombubo mbwaakaamba oobo Sheeran.\nAayo makanze akalibonya muciindi camulimo wa Begoglio naakali Mupati weendelezya ba Jesuit ku Argentina kutalikila mu 1973. Sheeran wakayungizya kwaamba kuti, Wakali mulombwana muyumu nta ooyo wakali kulomya kubona kuti balombwana mbayendelezya bali mumaanza aakwe, beelede bagozye akumanizya kucita milimo yabo ciindi coonse.”\n"Ime njeeya kuti inga wajanwa kuba kuti muntu waangulukide muziiyo zyabupaizi pele muyumu janza mumakani aabululami akataa bantu”, wakayungizya Sheeran.8\nAaya majwi aamalweza portentous words ncobeni. Ba Jesuit bakali bataanzi kumwaya mulumbe uulesya yooyo wa Sikukazya-Kristu mukusoleka kulesya bantu kuti baleke kubikkila maanu ali poopo aBukatolika. Poopo waangulukide kuzumizya bupaizi bwamisyobo misyobo, ulangikaanga ulakonzya kweendelezya bantu kuti bajokele kunzila yakupenzyegwa kwamisela yaakatikati papal persecutions “mukukwabilila lusyomo” kwiinda yooyo uutaangulukide mumizeezo yakwe; mbucaabede oobo amwalo misela yaakatikati kulekela ziyanza zyakukomba mituni kuti zyiliibe kucita kufumbwa, pele kupenzya akujaya boonse bakakatila kusinsimuna bantu kumasimpe aali mu Mangwalo.\n"NSONDO MULIMO WA CIKOMBELO CA KATOLIKA ALIMWI KUBAMBWA KWAYO KUJANWA BUYO MUMILAZYO YA BUKATOLIKA... KUZWA KUMATALIKILO KUSIKILA KUMAMANINO AAMANGWALO KUNYINA PE NOKABA KAMPANGO KOMWE KAZUMIZYA KUCINCA BUZUBA BWAMVWIKI AMVWIKI BWAKUKOMBA KUZWA KUBUTAANZI KUYA KUBUCAALIZYA MUVWIKI."\nCATHOLIC PRESS, SYDNEY,\nAUSTRALIA, AUGUST 1900.\nBupoopo bwakatambula cicisa calufu deadly wound eelyo Sikalumamba mupati Louis Alexandre Berthier, waci Fulenci, naakanjizya poopo muntolongo. Nokuba boobo, “nzila yakucisa bupoopo cilonda calufu yakatalikila mu 1793 eelyo kkalenda lyakwaandaana acili coonse cabuna Kristu nilyaajuzyigwa.”9 Bupoopo bwakataanguna kulitondezya nguzu papacy’s primary proof kwiinda mukucinca buzuba bwakukomba kuzwa kuli boobo bwa Nsabata yamu Bbaibbele kuya ku Nsondo. Ikkalenda lyakwe sikalumamba ooyu oomo mwaakagwisya Nsondo kuzwa mukkalenda lyaba Fulenci, lyakaumputa kugaminina nguzu zyabupoopo zyakulipeekezya kubaa nguzu atalaa nyika anguzu zyakubikka milawo.\nNiwakasika musela wamakumi obile, cakaba cintu cikasyidwe kwaamba kuti poopo wakali mutwe wanzila ya Sikukazya-Kristu. Aboobo Basikukazya bakajana nzila zyimbi zyakutaminina kuti (nguni) Sikukazya-Kristu. Atubikkile maanu kuciindi eeco kuti naa tuyoobabuti eelyo aakulibonya ncobeni .\nEeci ncintu cakusobanya buyo mumaanza ookwa dyabooli. Eezyo ziiyo zitonkela kumbelaa mazuba izyintu zyicitika kale lino mu mazubaano, nzyezyimwi ziiyo akataa zyintu zyuunina makamu aabantu. Bantu balangila ceeci nanka eciya kuti cibatondezye kuti kuboola kwa Mufutuli kwaswena. Muciindi coonse eeci nozyicitika zyintu eezyi, oobo buzuba bwini bwakuboola kwakwe, buzyaa kuswena. Buna Kristu bulangila kumbelaa mazuba kuti Sikukazya-Kristu akalibonye kakuli nkwali kale akati kesu lino alimwi kalibonya mumeso eesu kuti ncacita ncakufubaazya, kunyansya akutukila Mwami Yahuwah.\nPaulu wakaamba kuti: “Kutabi muntu uumucenga munzila iili yoonse; nkaambo oobo Buzuba tabukasiki pele buyo kukasaangune kuba kuzanga, alimwi muntu wacibi akayubununwe, ooyo mwanaa lunyonyooko, uukazya akulisumpula atalaa Eloah nokuba cili coonse cikombwa, cakuti walo ulikkede mbuli Yahuwah mutempele lyokwa Eloah kalitondezya kubaanga walo ngu Eloah.” (2 Batesalonika 2: 3,4)\nInyika yiide kucengwa kuti kiilangila kuboola kwa Sikukazya-Kristu kakuli Sikukazya-Kristu mwini nkwali kale lino akati kesu, alimwi uluujisi kuyaka lukwakwa amusemo wanguzu zyakwe kuti akazuzike mulimo wakwe wa Saatani! Eeci ciyooba cintu ciinduluka kutundululwa akupenzyegwa kwamisela yaakatikati eelyo boonse baakusinikizyigwa kutambula caando ca munyama mark of the beast kuti kabatayandi kuciswa lufu.\nInyika yiide kucengwa kuti kiilangila kulibonya kwa Sikukazya-Kristu mukaindi kasyoonto kakuli Sikukazya-Kristu mwini nkwali kale akati kesu alimwi uluujisi kuyaka lukwakwa akuyumya musemo wanguzu zyakwe kuti akazuzike mulimo wakwe wa Saatani !\nJohani Mushinshimi wakatondezyegwa munyama, uutantidwe a Sibwaamu. Zitondezyo zyamunyama ooyo identifying marks mucishinshimi eeci, zyigaminina kutondeka ku bupoopo. Mukupandulula zinkonzya eezyo kuli Johani, mungele wakaamba kuti: “ Mitwe iili ciloba malundu aali ciloba aawo aakkede mukaintu. Alimwi kuli bami bali ciloba. Bosanwe bakawa kale, umwi nkwali, alimwi umwi taninga sika. Pele eelyo walo aakusika, weelede kukkalilila kwakaindi kasyoonto buyo. Munyama ooyo wakaliko, lino uutako, nguwenya lwakwe ngowalusele, alimwi ngumwi akataa bali ciloba, alimwi nguuya kuunka kukunyonyoonwa.” (Ciyubunuzyo 17:9-11)\nNkamu ya WLC yali koompolwesya ajwi lyakucenjezya kwamyaka iikubwene kuti bantu babikkile maanu kukampango ka Mangwalo aaka kayandisi. Cizuminano ca Lateran Pact camu 1929 cakali cintu ciyandika kutalisya kuponya bupoopo ku “cicisa calufu.”\nMbucakasaininwa buyo cizuminano ca Lateran Treaty, bupoopo bwakatalika kulanganyigwa kuba cisi mukati kacisi ca Italy, kabulaa munzi wa Loma kuti ngomunzi wabo mupati. Cisi ca Italy cakalanganya kulilela kwamunzi wa Vatican City, cibeela canyika cilaa mayeka aali mwaanda afuka (109 acres), akutonkomeka kupa lwaanguluko kuli poopo.10\nMbuli mbokulembedwe muli zimwi other articles, Nkamu ya WLC ilitonkomene kusyoma kuti bami bali lusele mbabaabo baiminina bamapoopo bamamanino bali ciloba, aabo bayoolela nyika kaindi kasyoonto akuboola kwa Mufutuli.\n1. Mwami mutaanzi: Pius XI (1922-1939)\n2. Mwami wabili: Pius XII (1939-1958)\n3. Mwami watatu: John XXIII (1958-1963)\n4. Mwami wane: Paul VI (1963-1978)\n5. Mwami wasanu: John Paul I (1978)\n6. Mwami wa cisambomwe: John Paul II (1978-2005)\n7. Mwami waciloba: Benedict XVI (2005-2013)\n8. Mwami wa Lusele: Francis (2013 – Second Coming)\nBupoopo bwamazubaano, bulaampuwo kwiinda mumusela uuli woonse. Citobela ncakuti, bwakabaa nguzu kwiinda lyoonse. Basikukazya, aabo bakazyibide kutamikizya poopo kuba Sikukazya-Kristu, balakalala nokuba kuuntuluzya kuti makani aaya atalika kubandikwa. Mbombubo oobo, mumambi ookwa Saatani mbwayaakulijanina akukungulila nguzu ampuwo mukubainda maanu kunsi boonse banzubo amikowa yabantu, mukubapa bupanduluzi butaluleme, kuti kabacilangila kuti cishinshimi ciciyoozuzikwa kumbelaa mazuba kuleka ceeco ncobabwene kacicitika mumeso aabo.\nNkamu ya WLC isyomede kapati kuti mumazuba masyoonto aazya kumbele, Poopo Francis uyoobelesya cisi ca Amelika the USA kuti asinikizye bantu boonse kutobela Nsabata yalweeno counterfeit Sabbath atalaa nyika yoonse. Walo uyootalisya nkondo yakulwana batobeli bokwa Yahuwah bamasimpe, aabo batabilila Nsabata yokwa Yahuwah yakasimpe Yah's true Sabbath akkalenda lyakwe.\nMangwalo alatucenjezya kuti: “Muntu uucenjede ulabona cisofweede, akulisisa lwakwe, pele aabo batakwe maanu baide kuyaa bweenda kabatalangi nkobagama, alimwi aaba mbabasubulwa.” (Proverbs 27:12)\nNyoonse nywebo nomumuyanda Yahuwah, amusongwaale kumajwi aa Mangwalo aamba kuti: “Maawe kuli ndinywe nomukkede atalaa nyika alwizi! Nkaambo dyabooli wasika ansi kuli ndinywe, kalaa kukalala kapati, nkaambo ulizyi kuti walo ulaa kaindi kasyoonto buyo.” (Ciyubunuzyo 12:12)\nKamuzwa anze! Kamuzwida anze lya Bbabbuloni abana bakwe basimbi bali boonse. Amunantuke kuti mwaanguluke kuzwa kuziyanza zyakwe azyitaluleme zyoonse. Amukumbatile kasimpe mbuli mbokabede muli Yahuwah.\nZimwi zyijatikizya cibalo eeci:\nCuumbwe Ceenda: Yahushua Waambilizya Poopo Wamamanino\nMulazyo Wanyika Mupya: Kubumba Cinkonzya ca Munyama\nKusandulula Daniele 11:31-45; 12:1-13\nMyeembo ya Ciyubunuzyo ili Ciloba | Kulwanwa Madaimona Maawe Wakutaanguna (video)\n2 “Kristu” ndibbala lizyila kubbala lya “Christos” ibbala lyaci Giliki lyeelene alyaci Hebulayo lya “Messiah.”


Nkaamboonzi Nikuli Mapenzi Miingi Oobu? — LAYIBBULALI IJANIKA A-INTANETI yaWatchtower\nLAYIBBULALI IJANIKA A-INTANETI yaWatchtower\nLAYIBBULALI IJANIKA A-INTANETI\nbhs chaand. 11 map. 116-123\nNkaamboonzi Nikuli Mapenzi Miingi Oobu?\nvidiyo njulikuyanda tijaniki pe\nutulekelele kulizyachika vidiyo niyalikuyanda kujula\nNKAAMBOONZI NIKULI MAPENZI OOBU?\nKAAMBO JEHOVA NCHAZUMIZYA MAPENZI\nNKAAMBOONZI JEHOVA NAALINDILA KWACHIINDI CHILAMFU OOBO?\nUYOOCHIBELESYA BIYENI CHIPO CHAKULISALILA?\nMakanzeenzi Leza Ngalaawo Atala Abantu?IBbayibbele Nga Lilatuyiisyaanzi?\n1, 2. Bantu biingi bakataazikanaa talaanzi?\nTSUNAMI (maanzi aazwa mulwizi ayeetwaa guwo lilaanguzu.) idilisya myuunzi. Chigwebenga chijisi ntobolo chadubula muchikombelo, chachisa akujeya bantu biingi. Bulwazi bwakkensa bwajaya mwanakazi alimwi wasiya bana bakwe bali musanu.\n2 Chiindi mapenzi azintu zibi zili boobu nizichitika, bantu biingi zilabakataazya kuti, “Nkaamboonzi?” Biingi balakataazikana kuti nkaamboonzi nyika niizwiide kusulayikana amapenzi. Ani webo kuli nizyakakukataazizye na zintu zili boobu?\n3, 4. (a) Mibuzyoonzi Habakuku njaakabuzya? (b) Jehova wakamusandula biyeni?\n3 MuBbayibbele, twiiya atala abaalumi baakalaa lusyomo lusimide muli Leza kuti abalabo bakali kubuzya mibuzyo iili boobo. Muchikozyano, musinsimi Habakuku wakabuzya Jehova kuti: “Ino nkaambo nzi ncondipa kubona zintu zibi? Alimwi nkaambo nzi ncolekela mapenzi kuti kacitika? Nkaambo nzi ncokuli lunyonyooko abugwebenga kumbele lyangu? Alimwi nkaambo nzi mazwanga akulwana ncozivwulide?”—Habakuku 1:3, NW.\n4 Mulugwalo lwaHabakuku 2:2, 3 tubala nsandulo zyaLeza zyamibuzyo yaHabakuku achisyomezyo chakwe chakubambulula chiimo chazintu. Jehova ulaaluyando kubantu. Alimwi iBbayibbele lyaamba kuti: “Nguumucebuka lyoonse.” (1 Petro 5:7) Nichoonzyo kuti, Leza takumubotezyi pe kubona mapenzi kwiinda mbutwaabona. (Isaya 55:8, 9) Kwalino atwaambuule atalaa mubuzyo wakuti: Nkaamboonzi nikuli mapenzi miingi loko munyika?\n5. Bayiisi bazikombelo biingi batyeni atala amapenzi? Niinzi Bbayibbele nziliyiisya?\n5 Bafundisi naa bayiisi bazikombelo chiindi chiingi baamba kuti nkuyanda kwaLeza kuti bantu kabafwaba. Bamwi baamba kuti zyoonse zichitikila muntu kuswaanizya amapenzi aali chitikila, nguLeza wakazibamba akuti tatukonzyi pe kuzimvwisisisya kuti nkaamboonzi nizili boobo. Bamwi nga baamba kuti bantu bachipati abana baniini, balafwa kuchitila kuti bakakkale aamwi aLeza kujulu. Aaya teemasimpe pe. Jehova taakwe nachita kuti zintu zibi zichitike pe. IBbayibbele lyaamba kuti: “Kacili kule a-Leza kuti acite bubi, akuli Singuzuzyoonse kuti alubizye!”—Jobu 34:10.\n6. Nkaamboonzi bantu biingi nibasola Leza akaambo kamapenzi aali munyika?\n6 Bantu biingi basola Leza akaambo kamapenzi aali munyika nkaambo bayeeya kuti nguLeza weendelezya nyika. Pesi mbuli mbutwakayiiya muchaandano 3, mweendelezi wanyika eeyi nguSaatani Diabolosi.\n7, 8. Nkaamboonzi nikuli mapenzi miingi munyika?\n7 IBbayibbele litubuzya kuti “nyika yoonse ili mumaanza amubi” (1 Johane 5:19, NW ). Mweendelezi wanyika eeyi Saatani Diabolosi, ngusinkondo alimwi ulaalunya. Nguwe “uuena bantu boonse baansi.” (Ciyubunuzyo 12:9) Bantu biingi baliikumwiiya. Nkikaamwi kaambo nchikuvulide kubeja, kusulayikana, alimwi alunya.\n8 Kuli tumwi twaambo tupede kuti mapenzi avule munyika. Kuzwa chiindi baAdamu aEva nibakapapila, bakayinzilizya chibi kubana babo boonse. Alimwi akaambo kachibi eechi, bantu bapa kuti bantunyina babe mumapenzi. Bayanda kuti baboneke kabayandikana kwiinda bamwi. Mukuchita oobo, balalwana, baliinka kunkondo, alimwi badyaamizya bamwi. (Mukambausi 4:1; 8:9) Chimwi chiindi bantu balafwaba akaambo “kakusikilwa ziindi zyalufu amapenzi.” (Mukambausi 9:11) Chiindi nibali aabusena butali kabotu alimwi aachiindi chiteelede, mapenzi azimwi zintu zibi zilakonzya kubachitikila.\n9. Nkamboonzi nitulachoonzyo chakuti Jehova ujisi twaambo tubotu twakuzumizya mapenzi kuti ayinkilile kunembo?\n9 Jehova taakwe nayeta mapenzi. Tayelede kusolwa pe nkaambo kankondo, milandu, akudyaamizya. Leza taakwe nachita kuti kube mapenzi aali mbuli mizuzumo yanyika, guwo pati, akufusuka kwamilonga. Chimwi chiindi ulakonzya kuyeeya kuti, ‘Ikuti kakuli Jehova nguulamanguzu miingi kuzintu zyoonse, nkaamboonzi natalesyi kuti zintu zyoonse zibi zitachitiki?’ Tuzi kuti Leza ulandaba loko andiswe, nkikaako ujisi twaambo tuli kabotu tupa kuti azumizye mapenzi kuti ayinkilile kunembo.—1 Johane 4:8.\n10. Saatani wakamukazya biyeni Jehova?\n10 Mumuunda waEdeni, Diabolosi wakeena Adamu aEva. Saatani wakatamikizya Leza kuti Mweendelezi mubi. Wakaamba kuti kuli chimwi chintu chibotu Leza nchaakasisila Adamu aEva. Saatani wakayanda kuti bamusyome kuti wakali kunooba mweendelezi uuli kabotu kwiinda Jehova akuti teebakali kuyanda bweendelezi bwaLeza pe.—Matalikilo 3:2-5; langa Makani Aakumamanino 27.\n11. Nguuli mubuzyo ngutweelede kusandula?\n11 Adamu aEva taakwe nibakamuswiilila pe Jehova alimwi bakamupapila. Bakali kuyeeya kuti bakalaa cheelelo chakulisalila kuchita zibotu naa zitali kabotu kabatakwe bweendelezi bwaJehova. Jehova wakatondeezya biyeni kuti basikupapila aaba bakabisya, akuti ulizizi zintu zibotu nzituyanda?\n12, 13. (a) Nkaamboonzi Jehova naakatabanyonyoona chakufwambaana basikupapila? (b) Nkaamboonzi Jehova naakazumizya Saatani kuba mweendelezi wanyika eeyi akuti bantu balyeendelezye?\n12 Jehova taakabanyonyoona pe mpawaawo baAdamu aEva nibakabisya. Pesi wakabazumizya kuti babe aabana. Kuzwaawo Jehova wakapa kuti bana baAdamu aEva bakonzye kulisalila ngubakali kuyanda kuti abe mweendelezi wabo. Makanze aaJehova akali akuti nyika izule bantu bamaninide, alimwi eezi nzizyo zyakali kunoochitika nikuba kuti Diabolosi wakali kunooyeezya biyeni.—Matalikilo 1:28; Isaya 55:10, 11.\n13 Saatani wakakazya Jehova kunembo kwamamiliyoni aabangelo. (Jobu 38:7; Daniele 7:10) Aboobo, Jehova wakapa Saatani chiindi chakutondeezya kuti kwaamba kwakwe kwakali kwakubeja. Alubo Jehova wakapa bantu chiindi chakulibikkila mfulumende zyabo kazyeendelezegwaa Saatani, kuchitila kuti kuboneke kuti bakali kunookonzya na kuzwidilila kabatakwe lugwasyo lwaLeza.\n14. Kulampa kwachiindi kwatondeezyaanzi?\n14 Kwaminyaka iili zyuulu, bantu beezya kulyeendelezya pesi bakachilwa. Eezi zyatondeezya kuti Saatani mubeji. Bantu bayanda lugwasyo lwaLeza. Musinsimi Jeremiya wakali kwaambisya aawo naakati: “O Jehova, ndizi kuti muntu waansi tezi kubamba kabotu inzila zyakwe. Muntu ulaya bweenda, pele tabwene kweenzya intaamu zyakwe.”—Jeremiya 10:23.\n15, 16. (a) Nkaamboonzi Jehova naakazumizya mapenzi kuti ayinkilile kwachiindi chilamfu? (b) Nkaamboonzi Jehova naalekelede mapenzi akeetwaa Saatani?\n15 Nkaamboonzi Jehova naakazumizya mapenzi kuti achitike kwachiindi chilamfu oobo? Nkaamboonzi natalesyi zintu zibi kuti zitachitiki? Kwatola chiindi chilamfu chitondeezya kuti bweendelezi bwaSaatani bwakachilwa. Bantu beezya kusala mfulumende zisiyene-siyene pesi tazizwidilili pe. Nikuba kuti baliikuzwidilila muli zyasayensi azyabusongo bwasunu, pesi kuchizwide kutalulamisya, kufwaba, milandu alimwi ankondo zyiingi kwiinda chiindi. Tatukonzyi pe kuzwidilila kulyeendelezya kuti Leza taanjilila.\n16 Nikuba boobo, Jehova taakwe naagwisya pe mapenzi aakachitwaa Saatani nkaambo eezi zyakali kunootondeezya kuti Jehova ulabusumpula bweendelezi bwaSaatani, alimwi taakwe naazoozichita pe eezi. Alubo, bantu bakali kunoosyoma kuti balakonzya kulyeendelezya kabazwidilila. Pesi ooku nkubeja, alimwi Jehova taakwe naali kunoozizumizya pe, nkaambo tabeji pe.—BaHebrayo 6:18.\n17, 18. Jehova uyoochitaanzi atala azintu zyoonse Saatani nzyaakanyonyoona?\n17 Kujana wazibambulula na Jehova zintu zyoonse zyakanyonyooka akaambo kakupapila kwaSaatani abantu? Iiyi. Kuli Leza zintu zyoonse zilakonzeka. Jehova ulichizi chiindi chili kabotu chakupa nsandulo kukutamikizya kwaSaatani. Mpawo uyoochita kuti nyika ikabe paradayizi, mbuli mbuyakeelede kuba. Boonse ‘bayeeyegwa bali muzyuumbwe’ bayoobusigwa. (Johane 5:28, 29) Bantu taakwe nibayoochiswa nikuba kufwa lubo pe. Jesu uyoobambulula zintu zyoonse zyakanyonyooka akaambo kaSaatani. Jehova uyoobelesya Jesu “kuti ajaye milimo ya-Saatani [Diabolosi].” (1 Johane 3:8) Tulalumba kuti Jehova wakatulansizya moyo nkaambo lino twakamuziba alimwi twakasala kuti abe Mweendelezi wesu. (Bala 2 Petro 3:9, 10.) Nikuba chiindi nituba mumapenzi, ulatugwasya kuti tukakatile mumapenzi eesu oonse.—Johane 4:23; bala 1 BaKorinto 10:13.\n18 Jehova tatusungilizyi kuti tumusale kuba Mweendelezi wesu. Wakapa bantu chipo chakulisalila. Kwalino atulange-lange chipo eechi chiyandikana nchichaamba kuli ndiswe.\n19. Nchipoonzi chibotu Jehova nchaakatupa? Nkaamboonzi nitweelede kuchilumba chipo eechi?\n19 Chipo chakulisalila chizwa kuli Jehova chipa kuti tusiyane abanyama. Nkaambo banyama babelesya busongo bwakulengwaabo, pesi iswe tulakonzya kulisalila nzila njituyanda kuponaayo alubo akulisalila kuti tuyanda kuboteezya Jehova na. (Tusimpi 30:24) Alubo, tatuli mbuli minchina pe, iichita nziyakapangilwa kuchita luzutu. Tulalwaangunuko lwakulisalila kuti tuyanda kuba bantu bali biyeni, mbaani mbituyanda kuti babe beenzuma, alimwi akuti niinzi nzituyanda kuchita mubuumi bwesu. Jehova uyanda kuti tubotelwe mubuumi.\n20, 21. Nkusalaanzi kuli kabotu nkunga ulachita kuzwa lino?\n20 Jehova uyanda kuti tumuyande. (2 BaKorinto 9:7) Uli mbuli ndeende uubotelwa kumvwa mwanaakwe kaamba zizwa mumoyo wakwe kuti “Ndilakuyanda,” kakutali kuti wasungilizigwa biya pe. Jehova wakatupa lwaangunuko lwakulisalila kuti tulayanda na kumubelekela naa pe. Saatani, Adamu, aEva bakasala kukaka Jehova. Uyoochibelesya biyeni chipo chako chakulisalila?\n21 Belesya lwaangunuko lwako lwakulisalila kuti ubelekele Jehova. Kuli mamiliyoni aabamwi bakasala kubelekela Leza akukaka Saatani. (Tusimpi 27:11) Kuzwa lino uyoochitaanzi kutegwa ukajanike munyika mpya yaLeza aawo nayoogwisya mapenzi oonse? Chibalo chitobela chiyoowusandula mubuzyo ooyu?\nKASIMPE 1: JEHOVA TAKWE NAYETA MAPENZI PE\n“Kacili kule a-Leza kuti acite bubi, akuli-Singuzuzyoonse kuti alubizye!”—Job 34:10\nNkaamboonzi nikuli mapenzi miingi loko munyika?\nMweendelezi wanyika eeyi nguSaatani Diabolosi.\nBantu bapa kuti bamwi bafwabe.\nChimwi chiindi bantu balafwaba akaambo kakuba aabusena butali kabotu achiindi chitalinchincho.\nJehova ulaaluyando lupati kubantu. Takumubotezyi pe kubabona kabafwaba.\nKASIMPE 2: SAATANI WAKABUKAZYA BWEENDELEZI BWAJEHOVA\n‘Nkaambo Leza ulizi kuti . . . meso aanu ayoojulika, lino muyoba mbuli Leza, muyooziba bubotu abubi mbububede.’—Matalikilo 3:5\nNkaamboonzi Jehova naataka kuunduluzya kukazya kwaSaatani?\nSaatani wakaambilizya Leza kuti mweendelezi mubi. Alubo wakayanda kuti bantu basyome kuti bakalaa cheelelo chakulisalila kuchita chibi naa chibotu.\nSaatani wakakazya Jehova kunembo lyamamiliyoni aabangelo.\nKASIMPE 3: KUKAZYA KWASAATANI KWAKAKACHILA\n“Ndizi kuti muntu waansi tezi kubamba kabotu inzila yakwe.”—Jeremiya 10:23\nNkaamboonzi kufwaba kwabantu nikwatola chiindi chilamfu oobu?\nBantu beezya kubaa mfulumende zisiyene-siyene, pesi tazikonzyi pe kweendelezya kazizwidilila kuti Leza taanjilila.\nJehova ulaamoyo mulamfu alimwi watupa chiindi kutegwa tumuzibe akuti tumusale kuti abe Mweendelezi wesu.\nJehova uyoobelesya Jesu kutegwa akabambulule nzyaakanyonyoona Saatani.\nKASIMPE 4: BELESYA CHIPO CHAKO CHAKULISALILA KUTEGWA UBELEKELE JEHOVA\n“Songwaala, mwanaangu, . . . kuti mbe aluvwiilo kuliyooyo uundisampaula.”—Tusimpi 27:11\nNkaamboonzi Jehova natatusungilizyi kuti tumukombe?\nBanyama babelesya busongo bwakulengwaabo, pesi iswe Jehova utupede chipo chakulisalila. Tulakonzya kusala kumukomba naa kuti pe.\nJehova uyanda kuti tumukombe nkaambo tulamuyanda.\nMabbuku Ajanika MuChitonga (Zimbabwe) (2013-2019)